The O2

The O2 er et stort underholdningssenter i London, i en bygning tidligere kjent som Millennium Dome. Bygningens tak har en diameter på 365 meter som holdes oppe blant annet av tolv tårn som rager hundre meter opp i været.The O2 Trivia  The O2s offisielle nettsted, 16. desember 2008

The O2 ble åpnet ved årtusenskiftet 1999/2000 som «Millennium Dome» for å feire det nye årtusenet, og i hele 2000 huset den en millennium-utstilling. Utstillingen var godt besøkt, men lokket likevel ikke så mange som man hadde regnet med, og den gikk derfor med tap. Utstillingen stengte som planlagt i slutten av 2000.White elephant 'not forgotten' BBC News, 12. april 2006 

Det ble i flere år diskutert hva bygget skulle benyttes til i fremtiden, og etter en innvendig ombygging ble bygningen nyåpnet i 2007 som et underholdningssenter med navnet The O2. 

Senteret har to arenaer:

 The O2 Arena med plass til 20 000 gjester; til bruk for konserter og sportsevenementer
 IndigO2 med plass til 2 200 personer

Anlegget inneholder også et utstillingslokale, en kino, restauranter og barer.

 Referanser 

Eksterne lenker


Kategori:Byggverk i London
Kategori:Idrettsanlegg i London
Kategori:Konsertlokaler i England